Zinedine Zidane patrí do skupinky "vyvolených". Skutočne po svete nechodí veľa ľudí, ktorí vyhrali Ligu majstrov počas hráčskej i trénerskej kariéry. Francúzska legenda je často označovaná za jedného z najlepších záložníkov futbalových dejín a my sa k tomuto názoru môžme len prikloniť,
Súčasný tréner Realu Madrid pochopiteľne nechýbal ani na slávnostnom udeľovaní cien France Football, z ktorého si odniesol Ronaldo svoju piatu trofej pre najlepšieho hráča roka. Takého galavečery sa pochopiteľne nezaobídu ani bez všadeprítomných novinárov a ich otázok najrôznejšieho druhu. Práve na Francúza bola smerovaná aj otázka, či si o sebe myslí, že bol lepší ako Cristiano Ronaldo.
"Bol som očividne lepší," pohotovo odrovnal novinárov Zidane. Po chvíli sa však zasmial a dodal, že porovnanie nie je možné. "Viete, myslím, že Ronaldo je oveľa lepší, je to najlepší hráč histórie, hoci ani moja kariéra nebola taká zlá," dodal.
Zdroj: Sportbible.com | Foto: Twitter